……vallale maavarade kaevandamise alalehe jaoks
Keskkonnaloa maavara kaevandamiseks annab Keskkonnaamet. 
Keskkonnalubade andmisel maavarade kaevandamiseks on tähtis osa kohalikul omavalitsusel, sest kohalik omavalitsus teab kõige paremini kohalike inimeste küsimusi antud olukorras ning valla plaane. Seega on maapõuseaduses antud kohalikele omavalitsustele otsustav roll, mis mõjutab menetluse käiku.
…… valla elanikuna saad oma arvamused ja ettepanekud esitada ……vallavalitsusele, sest nende põhjal kujuneb valla seisukoht.
Kohalik omavalitsus võib loa andmisega nõustuda, nõustuda tingimuslikult või põhjendatud juhul loa andmisest keelduda.
Keskkonnaloa taotlust menetletakse üldjuhul avatud menetlusega, mis viiakse läbi näiteks uue keskkonnaloa taotlemisel või keskkonnaloa muutmisel, kui eesmärgiks on loa kehtivusaja pikendamine või mäeeraldise laiendamine. Kohalikke omavalitsusi kaasatakse alati avatud menetluse puhul. 
Kui toimub menetlus avatud menetluseta, siis kohalikke omavalitsusi ei kaasata (mõnede eranditega). Avatud menetluseta menetlus viiakse läbi, kui keskkonnarisk ja mõju on väike ning avalik huvi vähene, näiteks loa omaja andmete muutmisel või loa ümberregistreerimisel.
Avatud menetluse käik:
· Keskkonnaamet saadab esmase taotluse kohalikule omavalitsusele teadmiseks.
· Keskkonnaamet kontrollib taotlusmaterjalide vastavust õigusaktidele ja edastab taotluse riigiasutusele, kelle ülesanne on tagada riigi geoloogiaalane pädevus (Eesti Geoloogiateenistus).
· nõuetekohane taotlus võetakse menetlusse ning teavitatakse menetlusosalisi ja mõjutatud isikuid.
· Keskkonnaamet teavitab kohalikku omavalitsust taotluse menetlusse võtmisest ning küsib kohalikult omavalitsuselt arvamust.
· Keskkonnaamet koostab ning edastab keskkonnamõju hindamise algatamise või algatamata jätmise otsuse ja eelhinnangu eelnõu tutvumiseks ja arvamuse avaldamiseks kohalikule omavalitsusele, taotlejale ja selget soovi avaldanud isikutele.
· Keskkonnaamet teeb keskkonnamõju hindamise algatamise või algatamata jätmise otsuse ning teavitab sellest kohalikku omavalitsust, loa taotlejat ja selget soovi avaldanud isikuid. Keskkonnaamet teavitab keskkonnamõju hindamise algatamise või algatamata jätmise otsuse tegemisest avalikkust ka ametlikus väljaandes Ametlikud Teadaanded.
· Keskkonnaamet koostab loa andmise, muutmise või loa andmisest keeldumise otsuse eelnõu ning edastab selle tutvumiseks ja arvamuse avaldamiseks kohalikule omavalitsusele, loa taotlejale ja selget soovi avaldanud isikutele. Loa eelnõu avalikustatakse ka ametlikus väljaandes Ametlikud Teadaanded.
· Keskkonnaamet annab keskkonnaloa välja ning teavitab sellest kohalikku omavalitsust ja menetlusosalisi.
Avatud menetluse käik on kõigile avalikult kättesaadav keskkonnaotsuste infosüsteemis KOTKAS https://kotkas.envir.ee/. Väike osa dokumente on märkega "asutusesiseseks kasutamiseks", nende avaldamine sellisel kujul pole võimalik tulenevalt andmekaitseseadusest või looduskaitse üldosa seadusest. 
Korduma kippuvad küsimused
Mis on keskkonnaluba ja kuidas esitatakse taotlusi?
Maavara kaevandamise keskkonnaluba annab õiguse maavara kaevandamiseks. Keskkonnaluba maapõue valdkonnas ja taotluste info on leitavad lingilt: Keskkonnaluba maapõue valdkonnas ja taotlused | Keskkonnaamet
Mis on geoloogiline uuring ja kuidas selle läbiviimine käib?
Maapõue geoloogiline uuring on maavara arvele võtmise ja kaevandamise eesmärgil tehtav geoloogiline töö. Geoloogilise uuringu loa info on leitav lingilt: Uuringuluba | Keskkonnaamet
Mis on keskkonnaotsuste infosüsteem KOTKAS?
Läbi keskkonnaotsuste infosüsteemi KOTKAS (https://kotkas.envir.ee/) on võimalik esitada Keskkonnaametile geoloogilise uuringu ja maavara kaevandamisega seotud lube, taotlusi ja aruandeid ning tutvuda keskkonnainfoga.
Maapõue valdkonna taotluste info on leitav lingilt: Maapõue valdkonna taotlused | Keskkonnaamet
Keskkonnaloa või geoloogilise uuringu loa taotlusega ja muude asjasse puutuvate dokumentidega saab tutvuda keskkonnaotsuste infosüsteemis KOTKAS (https://kotkas.envir.ee/), valides alajaotuse keskkonnakaitseload -> taotluste ja menetluste register.
Kehtivate keskkonnalubadega või geoloogiliste uuringute lubadega saab tutvuda keskkonnaotsuste infosüsteemis KOTKAS (https://kotkas.envir.ee/), valides alajaotuse keskkonnakaitseload -> keskkonnakaitselubade register.
Keskkonnalubade dokumentide registriga saab tutvuda keskkonnaotsuste infosüsteemis KOTKAS (https://kotkas.envir.ee/), valides alajaotuse keskkonnakaitseload -> dokumentide register.
Mis saab kaevandatud maast? 
Uuringuloa omanik peab korrastama uuritud maa ja kaevandamisloa omaja peab korrastama kaevandatud maa tehnoloogia seisukohalt otstarbekal ajal kuid enne loa kehtivuse lõppu. Korrastamiskohustus säilib ka siis, kui luba on kehtivuse kaotanud või kehtetuks tunnistatud. Kui sama maavara uurimine või kaevandamine samas uuringuruumis või samal mäeeraldisel jätkub teise loa alusel, läheb korrastamiskohustus üle uue loa omajale.
Kaevandatud maa korrastamiseks annab tingimused Keskkonnaamet, korrastamistingimuste osas saab kaasa rääkida ka kohalik omavalitsus. 
Korrastamiskohustuse info on leitav lingilt: Korrastamiskohustus | Keskkonnaamet
Kuidas leian infot maardlate, mäeeraldiste ja geoloogiliste uuringute kohta? 
Lubade, maardlate info on leitav Maa- ja Ruumiameti geoportaali kaardirakendusest, mis on leitav lingilt: X-GIS 2.0 [maardlad]
Geoloogiliste uuringute andmed on leitavad Eesti Geoloogiafondi veebileheküljelt (https://fond.egt.ee/fond/), mis sisaldab Eestis läbiviidud maapõuealaste uuringute tulemusel koostatud aruandeid. Geoloogiafondi tutvustav leht on leitav lingilt Geoloogiafond | Eesti Geoloogiateenistus.
Mida teen, kui märkan rikkumist? 
Kiiret reageerimist nõudvatest rikkumistest saab teavitada riigiinfo telefonil 1247. Riigiinfo telefoni haldab Häirekeskus ja sellele helistamine on tasuta. Kõnesid võetakse vastu ööpäevaringselt.
Rikkumisest teatamise info (sh veebivorm anonüümselt rikkumisest teavitamiseks) on leitav lingilt: Rikkumisest teatamine | Keskkonnaamet. Veebivormi kaudu saadetud teated jõuavad Keskkonnaametini tööpäeviti esmaspäevast reedeni kella 9–16.
Kuidas leian infot vallas kehtivate keskkonnalubade kohta?
Kehtivad keskkonnaload …… vallas on leitavad keskkonnaotsuste infosüsteemist KOTKAS sisestades asukoha lahtrisse “ …… vald”. Otsingut saab kitsendada keskkonnaloa liiki (nt keskkonnaluba, geoloogilise uuringu luba) valides.
Mis on Ametlikud Teadaanded?
Ametlikud Teadaanded on Eesti Vabariigi ametlik veebilehekülg ja andmekogu, mille väljaandja on Justiits- ja Digiministeerium. Ametlikes Teadaannetes avaldatakse teadaanded, mille avaldamise kohustus tuleneb õigusaktist. 
Teadaanded avaldatakse peamiselt kahel eesmärgil:
· üldsuse või huvitatud isikute teavitamiseks;
· teabe konkreetsele isikule kättetoimetamiseks, kui seda ei ole võimalik muul viisil teha.
Ametlike Teadaannete veebilehekülg on kõigile tasuta ligipääsetav ja uued teadaanded avaldatakse vastavalt nende esitamisele igal tööpäeval. E-teenus võimaldab tellida oma e-postile teavitusi teadaannete avaldamise kohta ja ühtlasi näha, kes on teiega seotud arhiveeritud teadaannetega tutvunud.
Ametlike Teadaannete veebilehel avaldatud teadaanded omavad õiguslikku tähendust (Ametlikud teadaanded | Registrite ja Infosüsteemide Keskus).
Kuidas saan infot Ametlike Teadaannete keskkonnast?
Ametlike Teadaannete esilehel on otsinguvorm, mille otsinguvälju kasutades on leitavad kõik teadaanded, mis on otsimise hetkel avalikult kättesaadavad. Otsinguvormi saab sisestada soovitud märksõna (nt kirja, menetluse või seotud objekti nime). Ametlike Teadaannete keskkonna kasutusjuhend on kättesaadav siit lingilt Ametlikud Teadaanded.
Soovi korral saavad kõik Ametlike Teadaannete keskkonnas Ametlikud Teadaanded tellida enda e-postile teavitusi teadaannete avaldamise kohta.
Selleks tuleb logida Ametlike Teadaannete keskkonda, valida teenused -> tellimused -> lisa uus tellimus. Seejärel avaneb tellimuse andmete ja tellimuse esitamise aken, kus on võimalik valida huvi pakkuva teadaande liiki, avaldajat ja mõjupiirkonda.
Selleks, et saada teavitusi näiteks …… vallas keskkonnaloa menetluse algatamise teadetest tuleb valida teadaande pealiik „Keskkonnalubade teated“ -> teadaande alaliik „Keskkonnaloa menetluse algatamise teade“ -> mõjupiirkond „Rõuge vald, Võru maakond“.
Muutes teadaande pealiiki ja alaliiki on võimalik esitada tellimusi ka muude valdkondade teadete saamiseks. 
[image: ]
NB! Kõikidele teadaannetele mõjupiirkonda ei määrata, mistõttu ei saa neid tellida kindla piirkonna kohta. 
Valla veebileheküljel palume lisada info alla ka viite, mis seisuga on materjalid avaldatud. Käesoleval juhul: Info seisuga 04.09.2026.

Tellimuse esitamine

Tellimuse esitamiseks on vajalik vahemalt iihe valja taitmine. Pealiigi taitmine EI OLE kohustuslik.

